Եթե մինչեւ բոլորովին վերջերս թվում էր, թե Արցախի ներքաղաքական արշալույսները խաղաղ են, չի կարող ծագել սահմանադրությանը դիմելու անհրաժեշտություն, ապա հունիսի առաջին օրերի դեպքերից եւ դրանց հաջորդող զարգացումներից բոլորովին այլ տպավորություն է ստեղծվում: Ուստի նրանք, որ հեղինակել են Արցախի սահմանադրությունը, պետք է պատրաստ լինել հարկավոր դեպքերում տալ մեկնաբանություններ: Բայց ամենաճիշտն այն կլիներ, եթե Արցախում նախաձեռնվեր սահմանադրական փոփոխությունների ընթացակարգ՝ մի շարք սկզբունքային հարցերում հստակություն մտցնելու, տարընթերցումները բացառելու եւ այդպիսով պետական համակարգն իրավական կազուսներից ապահովագրելու համար: